David Moyes

David William Moyes (sündinud 25. aprillil 1963 Bearsdenis) on  šoti jalgpallitreener ja endine jalgpallur. 

Moyes juhendas Evertoni 12 hooaega (2002–2013). Tema käe all lõpetas klubi Premier League'i hooaja 2004–2005 neljandana. 

Esimesel juulil 2013 sai temast Manchester Unitedi peatreener. Ta vallandati kümme kuud hiljem kehvade tulemuste tõttu.

10. novembril 2014 määrati David Moyes Real Sociedadi uueks peatreeneriks. Moyesi juhendamisel alistas klubi 4. jaanuaril 2015 La Liga raames Barcelonat. Hooaja 2014–15 lõpetas Real Sociedad 12. kohal. 9. novembril 2015 Moyes vallandati kehvade tulemuste tõttu.

Aastatel 2016–2017 oli ta Sunderlandi peatreener, kuid Sunderland langes sel hooajal Inglismaa kõrgliigast välja. 2017. aasta novembrist 2018. aasta maini oli ta West Ham Unitedi peatreener. Uuesti sai ta West Ham Unitedi peatreeneriks 2019. aasta detsembris.

Kategooria:Šotimaa jalgpallurid
Kategooria:Šotimaa jalgpallitreenerid
Kategooria:Celtic FC mängijad
Kategooria:Bristol City FC mängijad
Kategooria:Preston North End FC jalgpallurid
Kategooria:Manchester United FC peatreenerid
Kategooria:Sündinud 1963